আফগান জনগণ এই অভ্যুত্থান মেনে নেয়নি। সোভিয়েত ইউনিয়ন আফগানিস্তানে এ শাসনব্যবস্থা টিকিয়ে রাখার জন্য পর্যায়ক্রমে এক লাখের বেশি সেনা পাঠিয়েছিল। এর মধ্যে ১৯৭৯ সালে ইরানে খামেনির নেতৃত্বে সাম্রাজ্যবাদবিরোধী ইসলামি বিপ্লব সাধিত হয়। সে অবস্থায় যুক্তরাষ্ট্র মধ্যপ্রাচ্যে তার ঘাঁটি হারায়। তখন যুক্তরাষ্ট্র আফগানিস্তানে তার কর্তৃত্ব প্রতিষ্ঠার জন্য মরিয়া হয়ে ওঠে। আফগানিস্তানে তখন কয়েকটি জঙ্গিবাদী গ্রুপ গড়ে উঠেছিল। সেগুলো থেকে তালেবান গ্রুপটিকে বেছে নিয়ে যুক্তরাষ্ট্র অর্থ, অস্ত্র, ট্রেনিং ইত্যাদি দিয়ে সহায়তা করে। এ কাজে যুক্তরাষ্ট্র পাকিস্তানকে ঘাঁটি হিসেবে ব্যবহার করে। তালেবান বাহিনী বাড়তে বাড়তে একপর্যায়ে গোটা আফগানিস্তানে তার কর্তৃত্ব প্রতিষ্ঠা করে এবং মোল্লা ওমরের নেতৃত্বে কাবুলে তালেবানরা সরকার প্রতিষ্ঠা করে। তখন যুক্তরাষ্ট্র বিশ্বপরিস্থিতি পর্যালোচনা করে মৌলবাদের তত্ত্ব দিয়ে সমাজতন্ত্র ও গণতন্ত্রের বিরুদ্ধে ধর্মকে জাগিয়ে তোলার কৌশল অবলম্বন করে।